'n Plaasaanval het op 22 Maart op die Jakkalsrand-hoewe in die Houtkop-omgewing in Vereeniging, Gauteng, plaasgevind.
Die 42-jarige Corlene van Wyk is deur twee gewapende aanvallers oorval toe sy uitgegaan het om te kyk of die wasgoed droog is. Die een aanvaller het haar begin aanrand, terwyl die ander aanvaller die huis begin plunder het.
Die aanvaller het weer uit die huis gekom en vier skote op van Wyk afgevuur. Sy is in haar been en arms raakgeskiet. Die vierde skoot wat die aanvaller op haar geskiet het was vir haar kop gemik, maar die koeël het haar kop gelukkig gemis en net geskraap. Sy het neergeval met haar gewonde hand oor haar gesig en gemaak of sy dood is. Weens die skietwond aan haar hand het daar bloed oor haar gesig geloop, wat die aanvallers laat glo het dat sy dood is. Hulle het daarna gevlug.
Van Wyk kon na die aanvallers gevlug het daarin slaag om haar man, wat by die werk was, te bel vir hulp. Sy is na die hopsitaal geneem en het tot dusver reeds twee operasies ondergaan, maar daar word verwag dat sy nog operasies sal moet ondergaan.